《甘露歌上呈留守门下侍郎》
宋代·苏泂

太微渊默严不动，斗为其车运中央。
四序回旋变造化，一杓直指无偏傍。
柄臣比之号八柱，一柱难阙各有当。
绍熙元年图旧德，更公玉麟使过国。
屹然山立天子重，列作八柱扶天极。
天极尊严物有道，不减不溢常不忒。
均劳于外天阙柱，至今朝廷虚衮舄。
皇皇辟君明如日，安用动威偃禾木。
奉以甘露太和液，饮太液亲寿益公，
虽老归致太平万物好。

作者简介：苏泂（一一七○～？）（与赵师秀同龄，生年参《文学遗产》一九八三年四期《赵师秀生年小考》），字召叟，山阴（今浙江绍兴）人。颂四世孙。生平事迹史籍失载，从本集诗篇可知，早年随祖师德宦游成都，曾任过短期朝官，在荆湖、金陵等地作幕宾，身经宁宗开禧初的北征。曾从陆游学诗，与当时著名诗人辛弃疾、刘过、王楠、赵师秀、姜夔等多有唱和。卒年七十馀。有《泠然斋集》十二卷、《泠然斋诗馀》一卷（《直斋书录解题》卷二○、二一），已佚。清四库馆臣据《永乐大典》辑为《泠然斋诗集》八卷。